दिनै बि टि आर गोरोबथानि गेजेरजों सनितपुर आरो बिस्वनाथ जिल्लानि गोबां गामिनिबो बांसिन बर’गामिफोर दं होन्नानै बुंथियो ।बर’गामिफोरखौ बि टि आरआव थिसननो हानायनि लामायाव,गंब्रै मुलुगसोलोंसालि, माजबाटनिफ्राय हलंगिसिम दोंसे राजा लामा आरो गोबां दफानि गेजेरजों बि टि आरखौ जौगा होनो हागोन। दुलाराय बर’ फरायसा आफादनि सोलोंथाय बिफाननि लोगो नेहाथारि अबित नार्जारिया बाहागो लानानै बिबुंथि लाखिनानै बुङो दि , सनितपुर जिल्लानि सानैसोल’ दालालफोरनि खैसारनिफ्राय गोजानाव थानो खावलायदों। खायसेया माखासे आफाद दाफ्लानानै एबा माखासे आफाद हानजायाव थानानै रां खांनानै जाख्लनाय, माखासे समाजनि खामानियाव बेरेखा लामाजों थांनाय गोबां दालाल दैदेगिरिफोरखौ नुनो मोनबोगासिनो दं । जायनि थाखाय दिनै बर’ कसारि अट’नमास वेलफेयर काउन्सिलखौ बि पि एफनि सानैसो दैदेनगिरिआ गावनि गोहोनि थाखाय बे बिलखौ पास खालामाखै । बे सावराय मेलयाव बाहागो लादोंमोन सनितपुर जिल्ला दुलाराय बर’ फरायसा आफादनि लेङाइ आफादगिरि तपन दैमारि,बुंथिगिरि चरतसिं बसुमतारी,मनिनन्द्र नारायन नार्जारि ,बाबुराम बसुमतारी आरो डः प्रनबज्योति नार्जारीमोना। आफादखौ सामलायदोंमोन ढेकियाजुलि दखरा बर’ फरायसा आफादनि आफादगिरि तपन बर’आ ।